దక్షిణాది 12 కేంద్రాలలో నిలిచిన కొనుగోళ్ళుఒంగోలు, ఆంధ్రజ్యోతి: పొగాకు ముడిసరుకుపై జీఎస్ టీ విధించరాదని డిమాండ్ చేస్తూ దక్షిణాది ప్రాంత పొగాకు రైతులు సోమవారం పొగాకు వేలం కేంద్రాలను బహిష్కరించారు. దీంతో ప్రకాశం జిల్లాలోని పది, నెల్లూరు జిల్లాలోని రెండు వేలం కేంద్రాలలో కొనుగోళ్ళు నిలిచిపోయాయి. దేశ వ్యాప్తంగా వచ్చేనెల 1నుంచి అమలులోకి రానున్న జీఎ్సటీ విధానంపై కేంద్ర ప్రభుత్వం తుది కసరత్తు చేస్తున్న విషయం విధితమే. అందులో వ్యవసాయ ఉత్పత్తులపై ప్రత్యక్ష పన్నులకు అవకాశం లేకపోగా పొగాకు పై మాత్రం పన్ను విధిస్తున్నట్లు ప్రచారం జరుగుతున్నది. ముడిసరుకుపై ఐదు శాతం, డీలర్లు, ఎగుమతిదారులు కొని చేసే వ్యాపారంపె 28శాతం పన్ను వసూలు చేసేందుకు కేంద్రం కసరత్తు చేస్తున్నదన్న ఆందోళన అటు వ్యాపారులు, ఇటు పొగాకు రైతుల్లోనూ వినిపిస్తూ ఆందోళన చెందుతున్నారు.
dakshinaadi 12 kendraalalo nilichina konugollungolu, aandhrajyoti: pogaaku mudisarukupai gs t vidhincharaadani demand chestu dakshinaadi praanta pogaaku raitulu somavaram pogaaku velam kendraalanu bahishkarinchaaru. deentho prakaasam jillaalooni padi, nelluru jillaalooni rendu velam kendraalalo konugollu nilichipoyayi. desha vyaaptamgaa vachenela 1nunchi amaluloki raanunna gst vidhaanampai kendra prabhutvam tudi kasarattu chestunna vishayam vidhitame. andulo vyavasaaya utpattulapai pratyaksha pannulaku avakaasam lekapoga pogaaku pai maatram pannu vidhistunnatlu prachaaram jarugutunnadi. mudisarukupai aidu saatam, dealerlu, egumatidaarulu koni chese vyaparampe 28saatam pannu vasulu chesenduku kendram kasarattu chestunnadanna aandolana atu vyaapaarulu, itu pogaaku raitulloonuu vinipistuu aandolana chendutunnaru.